钦定古今图书集成/明伦汇编/闺媛典/第244卷 > 张汝霖妻房氏
## 钦定古今图书集成/明伦汇编/闺媛典/第244卷 > 张汝霖妻房氏

按《曲沃县志》：房氏，张汝霖妻。年十九，夫病将死，氏谓
曰：“愿少待。”遂阖户自缢。家人亟救之，得甦，复自缢，又
救之，氏遂绝粒。会从子凤仪生，姑喜曰：“此天相吾妇
也。”乃以从子畀之曰：“能抚此子，始不负汝夫。”氏涕泣
从命，教之成立。姑病，中夜祷天，病愈。人以为孝感。